《送辛四景虞应癸未试 其四 邯郸李希圣明府枉过小坐》
明代·温纯

旅病怜秋色，相逢一解颐。看君花满县，愧我鬓如丝。

把酒还听鸟，开襟且论诗。黄粱今已熟，那计梦回迟。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。